**Saw V** on vuonna 2008 ensi-iltansa saanut David Hacklin ohjaama kanadalais-yhdysvaltalainen kauhuelokuva, joka on *Saw*-elokuvasarjan viides osa. *Saw V* perehdyttää katsojat edellisessä osassa esitellyn Jigsaw’n seuraajan menneisyyteen ja pohjustaa seuraavaa elokuvaa.

Juoni
-----

Seth Baxter herää sidottuna heiluriansaan. Vapautuakseen hänen täytyy tuhota "kuolemaa tuottaneet" kätensä. Hän noudattaa ohjeita, mutta siitä huolimatta heiluri katkaisee hänet kahtia.

FBI-agentti Peter Strahm löytää huoneen, jossa on Jigsaw’n, Amanda Youngin ja Lynn Denlonin ruumiit. Hän kokee Jeff Denlonin uhkana ja ampuu tämän itsepuolustukseksi. Komisario Mark Hoffman, Jigsaw’n uusi apulainen, sulkee huoneen oven, mutta Strahm löytää salaoven ja kasettinauhan, jossa Jigsaw kehottaa Strahmia perääntymään. Välittämättä varoituksesta Strahm jatkaa eteenpäin ja joutuu tainnutetuksi. Palatessaan tajuihinsa hän huomaa päänsä olevan lasilaatikossa, joka alkaa täyttyä vedellä. Pelastaakseen henkensä Strahm tekee reiän henkitorveensa kuulakärkikynällä. 

Hoffmann pelastaa Jeffin ja Lynnin tyttären ja esiintyy ainoana selviytyneenä, kunnes poliisit löytävät myös Strahmin elossa. Esimiehelleen Dan Ericksonille Strahm vakuuttaa ottavansa lomaa, mutta todellisuudessa hän epäilee Hoffmania ja aloittaa oman tutkintansa. Strahm saa selville, että Seth Baxter oli surmannut Hoffmanin siskon. Takautumassa paljastuu, että kun Hoffmann oli lavastanut Baxterin kuoleman Jigsaw-murhaksi, Jigsaw pakotti Hoffmanin ryhtymään yhteistyöhön uhkaamalla paljastaa tämän murhanneen Baxterin. Hoffmanista tuli apulainen, josta oli erityisesti poliisin viran takia suuresti hyötyä Jigsaw’lle.

Kolme naista ja kaksi miestä palaavat tajuihinsa tuntemattomassa huoneessa. He saavat tietää, että juuri heidät on tietystä syystä valittu suorittamaan testejä, joiden voittajilla on mahdollisuus päästä vapaiksi elossa. Kasettinauhuri kehottaa "pelaajia" toimimaan "vaistojensa vastaisesti", mutta siitä huolimatta he alkavat kamppailla toisiaan vastaan selviytyäkseen. Viimeisessä testissä on tarkoitus luovuttaa huomattava määrä verta, ja kaksi eloonjäänyttä tajuavat, että jokainen testi oli mahdollista suorittaa yhteistyöllä ilman kuolonuhreja. Kaksikko selviytyy verenluovutuksesta vain katkaisemalla kätensä.

Jill Tuck väittää Ericksonille joutuneensa Strahmin tarkkailemaksi. Samalla Hoffmann paljastaa Ericksonille Strahmin teorian, jonka mukaan Jigsaw’lla oli kaksi apulaista. Erickson alkaa epäillä Strahmia ja jäljittää tämän puhelinsignaalin piilopaikkaan, josta hän löytää sekä Strahmin tavaroita että verenvuodatustestin eloonjääneet. Hän julistaa Strahmin uudeksi murhaajaksi. Todellisuudessa Strahmin puhelin ja tavarat olivat Hoffmanin lavastamia, ja tämä onnistuu tekemään Strahmista syyllisen.

Jäljittäessään Hoffmania Strahm löytää huoneen, jossa on lasinsiruja sisältävä lasinen arkku. Kasettinauhuri kehottaa Strahmia menemään arkkuun, mutta sen sijaan hän sulkee sen sisälle paikalle saapuvan Hoffmanin ja uskoo vanginneensa tämän. Huoneen ovi kuitenkin sulkeutuu ja arkku laskeutuu lattiatason alle turvaan samalla kun huoneen seinät lähestyvät toisiaan ja lopulta murskaavat Strahmin. 

### Ansat

* Heiluriansa (*The Pendulum Trap*): Seth Baxter on sidottuna pöytään ja hänen täytyy murskata kätensä vapautuakseen ansasta. Baxter ei selviä ansasta.
* Laatikkoansa (*The Cube Trap*): Peter Strahmin pää on ansassa vedellä täyttyvässä laatikossa. Vaihtoehdot alkavat käydä vähiin, mutta hän selviytyy silti.
* Kohtalokas viisikko (*Fatal Five*): Viisi eri ihmistä joutuu käymään sarjan testejä, jotta he oppisivat ihmishengen tärkeyden. Testejä on neljä: Elämän avaimet (*Keys of Life*), Kolme turvapaikkaa (*Three Points of Safety*), Sulje piiri (*Close the Circuit*) ja Verenvuodatus (*10 Pints of Blood*)
* Arkkuansa/lähestyvät seinät (*The Coffin*/*Wall Trap*): Peter Strahmin täytyy päättää, luottaako hän Hoffmaniin vai ei. Strahm päättää olla menemättä arkkuun ja sen sijaan sulkee sen sisälle Hoffmanin. Seinät murskaavat Strahmin, ja Hoffmann pelastuu.

Rooleissa
---------

|  |  |  |
| --- | --- | --- |
|  Tobin Bell  | … |  Jigsaw
  |
|  Costas Mandylor  | … |  Komisario Mark Hoffman
  |
|  Scott Patterson  | … |  Agentti Peter Strahm
  |
|  Betsy Russell  | … |  Jill Tuck
  |
|  Mark Rolston  | … |  Dan Erickson
  |
|  Julie Benz  | … |  Brit Stevenson
  |
|  Carlo Rota  | … |  Charles Salomon
  |
|  Greg Bryk  | … |  Scott Mallick
  |
|  Meagan Good  | … |  Luba Gibbs
  |
|  Laura Gordon  | … |  Ashley Kazon
  |
|  Joris Jarsky  | … |  Seth Baxter
  |
|  Mike Butters  | … |  Paul Leahy
  |
|  Mike Realba  | … |  Etsivä Fisk
  |
|  Samantha Lemole  | … |  Pamela Jenkins
  |
|  Sarah Power  | … |  Angelina Hoffmann
  |
|  Niamh Wilson  | … |  Corbett Denlon
  |
|  Angus Macfadyen  | … |  Jeff Denlon
  |
|  Tony Nappo  | … |  Gus Colyard
  |
|  Tim Burd  | … |  Obi Tate
  |
|  Donnie Wahlberg  | … |  Etsivä Eric Matthews
  |

Lähteet
-------

1. ↑  *Saw V*:ssä Obin sukunimi on Tate "listalla Jigsaw’n uhreista", jonka agentti Strahm esittelee. Obin nimi on nähtävissä listan lopussa Addison Cordayn jälkeen.

Aiheesta muualla
----------------

* *Saw*-elokuvien virallinen kotisivu

*Saw*-elokuvasarja

|  |  |
| --- | --- |
| Elokuvat | *Saw*-lyhytelokuva (2003) • *Saw* (2004) • *Saw II* (2005) • *Saw III* (2006) • *Saw IV* (2007) • *Saw V* (2008) • *Saw VI* (2009) • *Saw VII 3D* (2010) • *Jigsaw* (2017) • *Spiral* (2021) |
| Näyttelijät | Tobin Bell (Jigsaw) • Shawnee Smith (Amanda Young) • Costas Mandylor (Mark Hoffman) • Betsy Russell (Jill Tuck) • Donnie Wahlberg (Eric Matthews) • Danny Glover (David Tapp) • Cary Elwes (Lawrence Gordon) • Leigh Whannell (Adam Stanheight) • Lyriq Bent (Daniel Rigg) • Dina Meyer (Allison Kerry) • Michael Emerson (Zep Hindle) • Ken Leung (Steven Sing) |
| Videopelit | *Saw*  • *Saw II: Flesh & Blood* |